Denne arten hører til i gammel granskog der det finnes langsomtvoksende trær med tykk bark. Larvene utvikler seg under barken på gamle trær som har vært døde et par år. Trærne bør ha fastsittende bark og ikke være sterkt angrepet av barkbiller. Larven gnager ganger under barken som også går inn i splintveden. Larveutviklingen tar minst to år. De voksne billene er aktive i juni-juli, mest om natten. Denne arten finnes ofte sammen med trebukkene og kortvinget granbukk .